Тяхното приложение не се изчерпва с украсяването на елхата. Може да окачите лампички на голям прозорец, като дори имате възможност да направите фигура от тях. Мрежовидните лампички може да поставите по протежението на тавана в коридора за придаване на вълшебно настроение.
Ако разполагате с голям буркан, може да направите DIY фенер, слагайки малките светещи диоди в него. За целта е най-добре да използвате лампички на батерии, които не изискват включване в контакт. Ефектът е още по-забележителен, ако поставите бели коледни топки в буркана – така светлината ще се отразява по много начини и ще получите истинско светлинно шоу с няколко семпли продукта на една ръка разстояние.
Друга идея е да направите къщичка или елха от светлини. Това е чудесно решение за вътрешната украса, когато разчитате на изчистен стил.